AEONTS เด้ง 5% โบรกฯเล็งผลงานฟื้น ตามยอดใช้บัตรเครดิต-สินเชื่อส่วนบุคคล เป้า 250 บ.
AEONTS เด้ง 5% โบรกฯเล็งผลประกอบการดี ตามยอดใช้บัตรเครดิต-สินเชื่อส่วนบุคคล ฟากบล.กสิกรไทยคาดกำไรจะฟื้นตัวดีขึ้นในปี 2566 ราว 15% และชี้เป็นหุ้นแลกการ์ด เป้าหมายเชิงกลยุทธ์ 250 บ.
8 ก.พ. 2565

ผู้สื่อข่าวรายงานว่า วันนี้ (8 ก.พ. 2565) ราคาหุ้นบริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS  ณ เวลา 10:40 น. อยู่ที่ระดับ 197.50 บาท บวกไป 9.00 บาท หรือขึ้นไป 4.77% โดยทำจุดสูงสุดที่ระดับ 198.00 บาท และทำจุดต่ำสุดที่ระดับ 194.50 บาท ด้วยมูลค่าการซื้อขาย 270.90 ล้านบาท

บล.เมย์แบงก์ (ประเทศไทย) ระบุในบทวิเคราะห์ว่า ทาง AEONTS มีแนวโน้มผลประกอบการดีขึ้น จากยอดการใช้จ่ายผ่านบัตรเครดิตที่มากขึ้น รวมทั้งความต้องการสินเชื่อส่วนบุคคลที่ปรับตัวสูงขึ้น ขณะที่การกันสำรองจะค่อยๆ กลับสู่ระดับปกติ หลังจากได้ตั้งสำรองสูงในช่วงที่ผ่านมา ด้าน Valuation เทรดเพียง PE 12 เท่า ถูกกว่า KTC ที่เทรด 25 เท่า เป้าหมายเชิงกลยุทธ์  250  บาท
ขณะที่บล.กสิกรไทย ระบุในบทวิเคราะห์ แนะนำ “ซื้อ” ราคาพื้นฐาน 249.00 บาท เนื่องจากคาดกำไรจะฟื้นตัวดีขึ้นในปี 2566 ราว 15% และในปี 2567 ราว 14% ขณะเดียวกันระดับมูลค่าไม่แพง PBV 2.53 เท่า ขณะที่ ROE 22.28% และระดับราคายัง laggard กลุ่มการเงิน